|  |
| --- |
| Všetkým OkO/RgO SPZ |

|  |  |  |  |
| --- | --- | --- | --- |
| **Vaša značka** | **Naša značka** | **Vybavuje/tel.** | **Bratislava** |
|  | 2694/2016 | +421 2 57203334 | 12. decembra 2016 |

**Vec: Zvolanie a organizačno-technické zabezpečenie XI. snemu SPZ – zaslanie**

Rada Slovenského poľovníckeho zväzu na svojom zasadnutí dňa 26. novembra 2016 v Žiline podľa § 11 ods. 1 stanov SPZ zvolala **XI. riadny snem SPZ v Nitre na 10. júna 2017** o 9:00 hod. v budove Agroinštitútu s týmto organizačno- technickým zabezpečením a programom:

1. Otvorenie
2. Voľba pracovného predsedníctva
3. Schválenie programu snemu, rokovacieho a volebného poriadku
4. Voľba mandátovej, volebnej a návrhovej komisie
5. Príhovory hostí
6. Správa o činnosti SPZ od X. snemu SPZ, vyhodnotenie plnenia hlavných smerov činnosti SPZ a uznesení X. snemu
7. Správa dozornej rady SPZ od X. snemu SPZ
8. Správa mandátovej komisie
9. Potvrdenie zmien stanov SPZ prijatých Radou SPZ dňa 14.05.2016
10. Návrh na zmenu stanov SPZ
11. Program činnosti SPZ na nasledujúce obdobie
12. Diskusia
13. Voľba orgánov SPZ
14. Správa volebnej komisie o výsledku volieb
15. Správa návrhovej komisie, predloženie návrhu na uznesenie a jeho schválenie
16. Ukončenie

### Na zabezpečenie XI. riadneho snemu SPZ vydáva rada SPZ tieto organizačné pokyny:

### Výročné členské schôdze PZ SPZ

1. Všetky poľovnícke združenia SPZ uskutočnia **do 26. februára 2017** výročné členské schôdze, na ktorých si v súlade so Stanovami SPZ zvolia svoje orgány na nasledujúce funkčné obdobie a v súlade s organizačnými pokynmi na zabezpečenie okresného snemu SPZ alebo regionálneho snemu SPZ (ďalej len „snem OkO/RgO SPZ“) vypracovanými príslušnou okresnou organizáciou SPZ alebo regionálnou organizáciou SPZ (ďalej len „OkO/RgO SPZ“) zvolia delegátov a ich náhradníkov na snem OkO/RgO SPZ podľa kľúča určeného radou OkO/RgO SPZ.
2. Náhradník sa zúčastní snemu OkO/RgO SPZ, ak sa zvolený delegát nemôže snemu OkO/RgO SPZ z vážnych dôvodov zúčastniť. Účasť náhradníka na sneme OkO/RgO SPZ oznámi OkO/RgO SPZ štatutárny zástupca PZ.
3. Výročné členské schôdze PZ SPZ navrhnú podľa odbornosti do funkcií v okresných orgánoch SPZ najaktívnejších členov SPZ. Výročné členské schôdze PZ SPZ môžu podľa rovnakých kritérií navrhnúť svojich členov aj priamo na funkcie v orgánoch SPZ; tieto návrhy zasielajú priamo na Ústredie SPZ **do 13. marca 2017**.
4. Zápisnicu z výročnej členskej schôdze PZ SPZ podpísanú predsedom PZ a dvomi overovateľmi ako i návrh delegátov na snem OkO/RgO SPZ, kandidátov do funkcií OkO/RgO SPZ a návrh zástupcu do rady OkO/RgO SPZ zašlú na OkO/RgO SPZ **do 15 dní** od konania VČS, najneskôr **do 13. marca 2017**.
5. **Konferencie záujmových klubov SPZ**
6. Podľa stanov záujmových klubov sa **do 31. marca 2017** uskutočnia konferencie alebo členské schôdze záujmových klubov SPZ. Kluby si zvolia svoje orgány na nasledujúce funkčné obdobie.
7. Najneskôr **do 15 dní** od konania konferencie alebo členskej schôdze zašlú ústrediu SPZ zápisnicu z konferencie alebo členskej schôdze a zoznam členov nových orgánov klubu s uvedením funkcie.
8. Kynologické kluby zvolia svojich zástupcov do kynologickej rady SPZ podľa kľúča určeného kynologickou radou SPZ. Mená a adresy zástupcov oznámia **do 15 dní** Kynologickej rade SPZ.
9. Zasadnutie novozvolenej Kynologickej rady SPZ zvolá podľa Štatútu kynologickej rady SPZ doterajší predseda Kynologickej rady SPZ **do 30. apríla 2017**.
10. Kynologická rada SPZ zvolí na svojom zasadnutí nové orgány, zloženie ktorých oznámi ústrediu SPZ najneskôr **do 15 dní**. Novozvolený predseda Kynologickej rady SPZ sa zúčastní ako delegát snemu SPZ.
11. Ustanovenia bodov 3 až 5 primerane použijú aj záujmové kluby pri SPZ.
12. **Snem OkO/RgO SPZ**
13. Snem OkO/RgO SPZ sa uskutoční do **30. apríla 2017**. Rada OkO/RgO SPZ zvolá snem OkO/RgO SPZ písomnými pozvánkami najmenej **14 dní** vopred s uvedením programu rokovania, času a miesta konania. Pozvánku na snem OkO/RgO SPZ zašlú aj na ústredie SPZ v Bratislave v lehote **30 dní** pred konaním snemu OkO/RgO SPZ.
14. OkO/RgO SPZ zašlú **do 15. januára 2017** všetkým PZ SPZ v obvode ich pôsobnosti organizačné pokyny na zabezpečenie výročných členských schôdzí, vrátane kľúča pre voľbu delegátov a ich náhradníkov na snem OkO/RgO SPZ a návrhu kandidátov na funkcie v orgánoch OkO/RgO SPZ. Súčasťou návrhu na voľbu delegátov alebo ich zástupcov do príslušnej funkcie musí byť ich písomné vyhlásenie, že s navrhnutou kandidatúrou súhlasia. Volebný kľúč musí umožniť zastúpenie každej PZ SPZ na sneme OkO/RgO SPZ najmenej jedným delegátom.
15. Účasť členov SPZ neumiestnených v PZ a členov OkO/RgO SPZ, ktorí právo poľovníctva vykonávajú u užívateľov revíru mimo pôsobnosti SPZ na sneme OKO/RgO SPZ určí rada OkO/RgO SPZ podľa čl. 8 ods. 1 Organizačného a rokovacieho poriadku SPZ.
16. Snem OkO/RgO SPZ sa uskutoční podľa § 22 Stanov SPZ a čl. 8 Organizačného a rokovacieho poriadku SPZ, s týmto odporúčaným programom:
17. Otvorenie
18. Voľba pracovného predsedníctva
19. Schválenie programu snemu, rokovacieho a volebného poriadku
20. Voľba mandátovej, volebnej a návrhovej komisie
21. Správa o činnosti OkO/RgO SPZ a výsledkoch hospodárenia od ostatného snemu OkO/RgO SPZ, vyhodnotenie plnenia hlavných smerov činnosti OkO/RgO SPZ a uznesenia ostatného snemu OkO/RgO SPZ
22. Správa dozornej rady OkO/RgO SPZ
23. Návrhy hlavných úloh SPZ po XI. sneme, návrhy kandidátov na funkcie v prezídiu SPZ alebo dozornej rady SPZ, návrhy na zmenu stanov SPZ
24. Program činnosti OkO/RgO SPZ v nasledujúcom období
25. Diskusia
26. Správa mandátovej komisie
27. Voľba orgánov OkO/RgO SPZ, delegátov na snem SPZ, zástupcu OkO/RgO SPZ a jeho náhradníka v rade SPZ
28. Nominácia zástupcov PZ SPZ a ich náhradníkov do okresnej rady SPZ
29. Správa volebnej komisie o výsledku volieb
30. Správa návrhovej komisie, predloženie návrhu na uznesenie a jeho schválenie
31. Zakončenie
32. Snemu OkO/RgO SPZ sa zúčastnia ako delegáti členovia SPZ zvolení VČS PZ a zvolení podľa 3. bodu. Členovia predstavenstva OkO/RgO SPZ a dozornej rady OkO/RgO SPZ, ak neboli zvolení za delegátov, sa snemu OkO/RgO SPZ môžu zúčastniť ako hostia na pozvanie predstavenstva OkO/RgO SPZ.
33. Prezídium SPZ deleguje na každý snem OkO/RgO SPZ jedného člena rady SPZ, ktorý sa rokovania snemu OkO/RgO SPZ zúčastní ako hosť.
34. Snem OkO/RgO SPZ zvolí na každých aj začatých **1 000 členov** jedného delegáta a jeho náhradníka na snem SPZ. Náhradník sa zúčastní snemu SPZ, ak sa zvolený delegát nemôže snemu SPZ z vážnych dôvodov zúčastniť. Účasť náhradníka na sneme oznámi štatutárny zástupca OkO/RgO SPZ bezodkladne ústrediu SPZ.
35. Snem OkO/RgO SPZ zvolí jedného zástupcu OkO/RgO SPZ a jeho náhradníka do rady SPZ.
36. Snem OkO/RgO SPZ môže na základe odbornosti navrhnúť svojich kandidátov na funkcie v prezídiu SPZ, DR SPZ a odborných komisiách SPZ.
37. OkO/RgO SPZ **do 5 dní** od skončenia snemu OKO/RgO SPZ oznámia ústrediu SPZ meno a adresu zvoleného zástupcu a jeho náhradníka do rady SPZ, zvolených delegátov a ich náhradníkov na snem SPZ a navrhnutých kandidátov na funkcie v prezídiu SPZ, DR SPZ a odborných komisiách SPZ.
38. OkO/RgO SPZ **do 15 dní** od konania snemu OKO/RgO SPZ zašlú na ústredie SPZ:
    1. zápisnicu zo snemu OkO/RgO SPZ,
    2. zoznam členov nových orgánov OkO/RgO SPZ s uvedením ich funkcií,
    3. návrhy hlavných úloh po XI. sneme SPZ,
    4. návrhy na zmenu Stanov SPZ.
39. **Snem SPZ**
40. Na sneme SPZ sa zúčastnia delegáti alebo ich náhradníci zvolení na snemoch OkO/RgO SPZ a predseda Kynologickej rady SPZ.
41. S hlasom poradným sa snemu SPZ zúčastnia členovia rady SPZ a DR SPZ, ak neboli na snemoch OkO/RgO SPZ zvolení za delegátov snemu SPZ. Ďalší hostia sa zúčastňujú smenu SPZ na pozvanie prezídia SPZ.
42. Návrhy na zmenu programu rokovania možno podať prezídiu SPZ najneskôr **do 30 dní** pred konaním snemu SPZ. O návrhoch podaných po tejto lehote alebo priamo na sneme rokuje snem SPZ len, ak sa na tom uznesie.
43. Rada SPZ sa na sneme SPZ vytvorí tak, že každý snem OkO/RgO SPZ do nej priamo deleguje svojho zvoleného zástupcu. Ďalšími členmi rady SPZ sú kandidáti zvolení za členov prezídia SPZ, ak už nie sú členmi rady SPZ ako zástupcovia OkO/RgO SPZ a predseda Kynologickej rady SPZ.
44. Snem SPZ zvolí na 5-ročné funkčné obdobie:
45. 6 členov prezídia SPZ, pričom priamo do funkcie zvolí prezidenta SPZ, viceprezidenta SPZ, predsedu komisie pre poľovníctvo a životné prostredie, predsedu ekonomickej komisie, predsedu organizačno-právnej komisie, predsedu osvetovej komisie; siedmym členom je predseda Kynologickej rady SPZ.
46. predsedu a ďalších 6 členov dozornej rady SPZ.
47. Potvrdí zvolených členov snemami OkO/RgO SPZ do rady SPZ.
48. Pasívne volebné právo do funkcií v ústredných orgánoch SPZ majú delegáti snemu SPZ alebo ich náhradníci, ktorí sa zúčastnia na sneme, navrhnutí do funkcií výročnými členskými schôdzami PZ, zvolení snemami OkO/RgO SPZ a členovia SPZ, ktorých po predchádzajúcom súhlase príslušného OkO/RgO SPZ do kandidátky navrhne riadiaca komisia. Voľby sa uskutočnia podľa § 4 ods. 5 stanov SPZ.

### Rozpracovanie organizačného zabezpečenia XI. snemu SPZ na úrovni ústredia SPZ

XI. snem SPZ budú na úrovni ústredia SPZ organizačno-technicky zabezpečovať tieto komisie pre prípravu XI. snemu SPZ:

1. **riadiaca komisia**

|  |  |  |
| --- | --- | --- |
| *Predseda:* | Ing. Tibor Lebocký, PhD. | |
| *Členovia:* | Prof. Juraj Ciberej | JUDr. Jaroslav Puškáč |
| Doc. Ing. Soňa Chovanová Supeková, PhD. | Ing. Dana Vančurová |
| Ing. Jozef Jursa, CSc. | PaedDr. Imrich Šuba, PhD. |

1. **hodnotiaca komisia**

|  |  |  |
| --- | --- | --- |
| *Predseda:* | Ing. Dušan Krajniak | |
| *Členovia:* | Ing. Arpád Figura | Mgr. Andrej Kubica |
| Ing. Dana Vančurová | PaedDr. Imrich Šuba, PhD. |
| Mgr. Ing. Anton Giertli |  |

1. **komisia pre novelizáciu Stanov SPZ a organizačno-právna komisia**

|  |  |  |
| --- | --- | --- |
| *Predseda:* | JUDr. Jaroslav Puškáč | |
| *Členovia:* | JUDr. Juraj Procházka | Peter Marčulinec |
| JUDr. Ladislav Tichý | PaedDr. Imrich Šuba, PhD. |
| RSDr. Jozef Hlásnik | Mgr. Ing. Anton Giertli |
| JUDr. Pavol Ňuňuk | prof. Ing. Juraj Ciberej, CSc. |
| Ing. Pavel Mladý |  |

1. **komisia pre organizačno-technickú prípravu XI. snemu SPZ**

|  |  |  |
| --- | --- | --- |
| *Predseda:* | PaedDr. Imrich Šuba, PhD. | |
| *Členovia:* | Peter Marčulinec | Ing. Alojz Riško |
| Doc. Ing. Jozef Gašparík, CSc. | Ing. Arpád Figura |
| RSDr. Jozef Hlásnik | Ing. Pavel Mladý |

* + 1. **Obsahová a pracovná náplň jednotlivých komisií:**

1. **riadiaca komisia**
2. riadi a kontroluje činnosť ostatných komisií a kancelárie SPZ, sleduje časové a obsahové plnenie stanovených úloh
3. vypracuje návrh scenára XI. snemu SPZ
4. vypracuje návrh hlavných smerov činnosti po XI. sneme SPZ
5. vypracuje návrh kandidátky na voľbu do orgánov SPZ
6. **hodnotiaca komisia**
   1. vypracuje rozbor plnenia úloh vyplývajúcich z hlavných smerov činnosti SPZ po X. sneme SPZ
   2. rozbor plnenia uznesení prijatých X. snemom SPZ
   3. vyhodnotí edičnú a propagačnú činnosť SPZ od X. snemu SPZ
   4. súčasťou materiálov hodnotiacej komisie je i správa o činnosti dozornej rady SPZ, ktorú vypracuje dozorná rada SPZ
7. **komisia pre novelizáciu Stanov SPZ a organizačno-právna komisia**
   1. na základe podnetov orgánov, organizačných jednotiek a členov SPZ vypracuje návrh na zmenu Stanov SPZ
   2. vypracuje návrh volebného a rokovacieho poriadku XI. snemu SPZ
8. **komisia pre organizačno-technickú prípravu XI. snemu SPZ** 
   1. v súčinnosti s ostatnými pracovnými komisiami, orgánmi a odbornými komisiami ústredia SPZ, zabezpečí vypracovanie súhrnných podkladových materiálov a ich spracovanie do jednotnej formy
   2. vypracuje rozpočet XI. snemu SPZ a kontroluje jeho plnenie
   3. zabezpečí po organizačno-technickej stránke rokovanie snemu
   4. zabezpečí propagačnú činnosť súvisiacu s XI. snemom SPZ

### D. Časový harmonogram

1. *výročné členské schôdze PZ* 
   1. výročné členské schôdze sa uskutočnia **do 26.2.2012**
   2. **do 13.3.2017** zašlú zápisnice z VČS, návrh delegátov a ich náhradníkov na snem OkO/RgO SPZ, návrh kandidátov do funkcií v orgánoch OkO/RgO SPZ a návrh na menovanie svojho zástupcu do rady OkO/RgO SPZ a jeho náhradníka
   3. výročné členské schôdze môžu zaslať **do 13.3.2017** priamo na Ústredie SPZ návrhy na kandidátov do funkcií v orgánoch SPZ,
2. *konferencie záujmových klubov SPZ*
   1. **do 15.1.2017** Kynologická rada SPZ oznámi kynologickým klubom kľúč na voľbu zástupcov do Kynologickej rady SPZ,
   2. **do 31.3.2017** sa uskutočnia konferencie alebo členské schôdze záujmových klubov SPZ,
   3. **do 15 dní** od konania konferencie alebo členskej schôdze zašlú ústrediu SPZ zápisnicu z konferencie alebo členskej schôdze a oznámenie o zvolení nových štatutárnych zástupcov klubu s uvedením funkcie a adresy,
   4. kynologické kluby zvolia svojich zástupcov do Kynologickej rady SPZ podľa kľúča určeného Kynologickou radou SPZ. Mená a adresy zástupcov oznámia **do 15 dní** Kynologickej rade SPZ a ústrediu SPZ. Zasadnutie novozvolenej Kynologickej rady SPZ zvolá doterajší predseda Kynologickej rady SPZ **do 30.4.2017**. **Do 15 dní** od zasadnutia Kynologickej rady SPZ oznámi Kynologická rada ústrediu SPZ meno novozvoleného predsedu Kynologickej rady SPZ
   5. podľa písmen a) až d) primerane postupujú aj ostatné kluby pri SPZ.
3. *Snemy OkO/RgO SPZ*
   1. **Do 15.1.2017** OkO/RgO SPZ vypracujú a zašlú všetkým PZ v obvode ich pôsobnosti organizačné pokyny na zabezpečenie VČS vrátane kľúča pre voľbu delegátov a ich náhradníkov na snem OkO/RgO SPZ a kandidátov na funkcie v orgánoch OkO/RgO SPZ.
   2. snemy OkO/RgO SPZ sa uskutočnia **do 30.4.2017**.
   3. Pozvánky sa zasielajú **14 dní** vopred; termín ústrediu sa nahlási **30 dní** vopred
   4. **do 5 dní** od konania snemu OkO/RgO SPZ oznámi OkO/RgO SPZ ústrediu SPZ meno a adresu zvoleného zástupcu OkO/RgO SPZ a jeho náhradníka do rady SPZ, zvolených delegátov na snem SPZ a návrhy kandidátov na voľbu do orgánov SPZ.
   5. **do 15 dní** od skončenia snemu OkO/RgO SPZ zašlú na ústredie SPZ:
      * zápisnicu zo snemu OkO/RgO SPZ
      * zoznam členov nových orgánov OkO/RgO SPZ s uvedením ich funkcie
   6. bezodkladne po overení dôvodu neúčasti delegáta na snem SPZ oznámi štatutár OkO/RgO SPZ, že snemu SPZ sa zúčastní náhradník.

Organizačno-technické zabezpečenie XI. snemu SPZ bolo schválené s pripomienkami, ktoré sú zapracované v tomto materiáli Prezídiom SPZ 24.10.2016 v Bratislave, uznesením č. 47/2016.

S pozdravom

|  |  |  |  |
| --- | --- | --- | --- |
|  | PaedDr. Imrich Šuba, PhD.  výkonný riaditeľ K SPZ |  | Ing. Tibor Lebocký, PhD. v. r.  prezident SPZ |